als_Latn dik_Latn sag_Latn
Pavarësisht fitimit të Champions League për të dytin vit radhazi, Reali nuk mund të ngjitet në majën e një renditjeje speciale, por ka zbritur në vendin e tretë.
Vendin e parë në klasifikimin e “Forbes” për klubet më të vlefshme të botës e ka zënë Manchester United, për herë të parë në 5 vitet e fundit.
Sipas “Forbes”, “djajtë e kuq” vlerësohen me 3.69 miliardë dollarë, përpara gjigantëve spanjollë si Barcelona dhe Real Madrid. Katalanasit kanë një vlerë prej 3.64 miliardë dollarë, ndërsa Reali, i cili mbante vendin më të lartë të podiumit në 4 vitet e kaluara, zbret në fund të podiumit me një vlerë prej 3.58 miliardë dollarë.
Bayern Munchen, me 2.71 mld dollarë, dhe Manchester City, me 2.08 miliard dollarë, plotësojnë pesëshen e ekipeve më me vlerë të botës. Ndërsa në 10-she futen edhe Arsenali, Chelsea, Liverpool, Juventusi dhe Tottenham.
als_Latn als_Latn als_Latn als_Latn